ประกาศกระทรวงอุตสาหกรรม

เรื่อง กำหนดมาตรฐานผลิตภัณฑ์อุตสาหกรรม ระบบผลิตไฟฟ้าจากพลังงานลม – เล่ม ๑๒ (๒)
สมรรถนะกำลังของการผลิตไฟฟ้าของกังหันลมผลิตไฟฟ้าโดยอิงจากเครื่องมือวัดความเร็วลมบริเวณนัชเซล

พ.ศ. ๒๕๖๗

โดยที่เป็นการสมควรกำหนดมาตรฐานผลิตภัณฑ์อุตสาหกรรม ระบบผลิตไฟฟ้าจากพลังงานลม –
เล่ม ๑๒ (๒) สมรรถนะกำลังของการผลิตไฟฟ้าของกังหันลมผลิตไฟฟ้าโดยอิงจากเครื่องมือวัดความเร็วลม
บริเวณนัชเซล

อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรม
พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘
รัฐมนตรีว่าการกระทรวงอุตสาหกรรม จึงออกประกาศตามข้อเสนอของคณะกรรมการมาตรฐาน
ผลิตภัณฑ์อุตสาหกรรมไว้ ดังนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง การกำหนดมาตรฐาน
ผลิตภัณฑ์อุตสาหกรรม ระบบผลิตไฟฟ้า จากพลังงานลม – เล่ม ๑๒ (๒) ส มรรถนะกำลังของการผลิตไฟฟ้า
ของกังหันลมผลิตไฟฟ้าโดยอิงจากเครื่องมือวัดความเร็วลมบริเวณนัชเซล พ.ศ. ๒๕๖๗”

ข้อ ๒ ประกาศนี้ให้มีผลบังแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้กำหนดมาตรฐานผลิตภัณฑ์อุตสาหกรรม ระบบผลิตไฟฟ้า จากพลังงานลม – เล่ม ๑๒ (๒)
สมรรถนะกำลังของการผลิตไฟฟ้าของกังหันลมผลิตไฟฟ้าโดยอิงจากเครื่องมือวัดความเร็วลมบริเวณนัชเซล
มาตรฐานเลขที่ มอก. 3760 เล่ม 12 (2) - 2567 ไว้ ดังมีรายละเอียดท้ายประกาศนี้

ประกาศ ในวันที่ 19 กรกฎาคม พ.ศ. 2567
พิมพ์สิทธิรา อธิกุล
รัฐมนตรีว่าการกระทรวงอุตสาหกรรม

ข้อมูลมาตรฐานผลิตภัณฑ์อุตสาหกรรม
แนบท้ายประกาศกระทรวงอุตสาหกรรม

ชื่อมาตรฐาน : ระบบผลิตไฟฟ้าจากพลังงานลม – เล่ม 12(2) สมรรถนะกำลังของการผลิต
ไฟฟ้าของกังหันลมผลิตไฟฟ้าโดยอิงจากเครื่องมือวัดความเร็วลมบริเวณนัชเชล
WIND ENERGY GENERATION SYSTEMS – PART 12-2: POWER
PERFORMANCE OF ELECTRICITY PRODUCING WIND TURBINES
BASED ON NACELLE ANEMOMETRY

มาตรฐานเลขที่ : มอก. 3760 เล่ม 12(2)-2567
ผู้จัดทำ : สำนักงานมาตรฐานผลิตภัณฑ์อุตสาหกรรม
คณะกรรมการวิชาการ : คณะอนุกรรมการวิชาการรายสาขา คณะที่ 53/2 พลังงานลม
ขอบข่าย : มาตรฐานผลิตภัณฑ์อุตสาหกรรมนี้
- กำหนดขึ้นโดยรับ IEC 61400-12-2:2022 WIND ENERGY GENERATION
SYSTEMS – Part 12-2: Power performance of electricity
producing wind turbines based on nacelle anemometry
มาใช้โดยวิธีพิมพ์ซ้ำ (reprint) ในระดับเหมือนกันทุกประการ (identical)
โดยใช้ IEC ฉบับภาษาอังกฤษเป็นหลัก
- ระบุขั้นตอนสำหรับการตรวจสอบสมรรถนะกำลังในการผลิตไฟฟ้าของ
กังหันลมแก่นนอนเฉพาะตัว ซึ่งไม่ถือว่าเป็นกังหันลมขนาดเล็ก
ตามมาตรฐาน มอก. 3761 เล่ม 2 มาตรฐานนี้จะใช้เมื่อข้อกำหนด
การปฏิบัติงานเฉพาะด้าน หรือตามสัญญาไม่เป็นไปตามข้อกำหนดที่กำหนด
ไว้ในมาตรฐาน มอก. 3760 เล่ม 12(1) ขั้นตอนนี้สามารถใช้สำหรับ
การประเมินสมรรถนะกำลังในการผลิตไฟฟ้าของกังหันที่สนใจ ณ ตำแหน่ง
ที่เจาะจง และสามารถใช้วิธีการเดียวกันนี้ในการเปรียบเทียบทั่วไประหว่าง
กังหันลมรุ่นต่างๆ หรือการตั้งค่ากังหันลมที่แตกต่างกัน
- วัตถุประสงค์ของมาตรฐานผลิตภัณฑ์อุตสาหกรรมนี้ คือเพื่อให้วิธีการวัด
การวิเคราะห์ และการรายงานคุณลักษณะสมรรถนะกำลังในการผลิตไฟฟ้า
สำหรับกังหันลมแต่ละรายการโดยวิธีการตรวจวัดลมบริเวณนัชเชล
มาตรฐานนี้จัดทำขึ้นเพื่อใช้กับกังหันลมแก่นนอนที่มีขนาดเพียงพอที่จะติดตั้ง
เครื่องวัดความเร็วลมบนนัชเชล และไม่ส่งผลกระทบต่อการไหลของลมผ่าน
ส่วนหมุน (rotor) ของกังหันลมและรอบๆ นัชเซล โดยยึดนัยสำคัญ และ
ด้วยเหตุนี้จึงไม่ส่งผลต่อสมรรถนะของกังหันลม จุดประสงค์ของมาตรฐานนี้
จะถูกนำมาใช้เมื่อข้อกำหนดที่กำหนดไว้ในมาตรฐาน มอก. 3760 เล่ม 12(1)
ไม่สามารถทำได้ มาตรฐานนี้จะช่วยให้มั่นใจได้ว่าผลลัพธ์มีความสอดคล้อง